Haavakivi

Haavakivi on küla Tartu maakonnas Peipsiääre vallas Halliku–Pala–Kodavere maantee ääres, Haavakivi jõe ülemjooksul. Haavakivi on Pala küla tütarasula. 

Enne Eesti omavalitsuste haldusreformi 2017. aastal kuulus küla Pala valda.

Asulat on esmamainitud 1584. aastal nimega Awakifi. 

Haavakivi veskikohal sündis 1864. aastal luuletaja Anna Haava (Haavakivi). Kirjaniku sünnimaja ei ole säilinud. Haavakivi veskihoone, kus küll luuletaja on elanud, on ehitatud hiljem. Kingul, kus luuletaja pärast kodukoha võõrastesse kätesse minekut armastas istuda, kasvavad haavad ja vanad sirelid. Sealt alla vaadates endisele veskijärvele meenuvad luuletaja luuleread: "Järv leegib ehapaistel ja hiilgab nagu kuld…" 

1939. aastal asus Haavakivi küla, talu ja vesiveski Pala vallas.https://www.etera.ee/zoom/42930/view?page=83

Haavakivi veskitalu tähistab luuletaja mälestuskivi (1964).

Viited

Kategooria:Peipsiääre vald
Kategooria:Tartu maakonna külad